Швейцарияxa0— донъяның иң үҫешкән һәм бай илдәренең береһе. Швейцарияxa0— юғары етештереүсәнле ауыл хужалығы һәм файҙалы ҡаҙылмалар бөтөнләй тиерлек булмаһа ла, сәнәғәт юғары үҫешкән ил; иҡтисади конкуренцияға һәләтлелек буйынса донъяның тәүге ун иле иҫәбенә инә. Швейцария иҡтисады тышҡы донъя, тәү сиратта Европа берләшмәһе илдәре (тауар әйләнеше 80-85xa0%), етештереү хеҙмәттәшлеге һәм тышҡы сауҙа операциялары менән тығыҙ бәйләнгән. Бөтә йөктәрҙең 50 проценттан ашыуы Көнбайыш Европаның төньяҡ өлөшөнән көньяҡҡа һәм кире йүнәлештә Швейцария аша үтә. 1998—2000 йылдарҙа һиҙелерлек үҫештән һуң, ил иҡтисады етештереүҙең түбән кимәле осорона аяҡ баҫа. 2002 йылда ЭТП 0,5 процентҡа үҫә һәм 417 миллиард швейцар франкы тәшкил итә. Инфляция яҡынса 0,6 процент кимәлендә була. Эшһеҙлек кимәле 3,3 процентҡа етә. Иҡтисадта яҡынса 4 миллион кеше (халыҡтың 57 проценты) мәшғүл, Сәнәғәттәxa0— 25,8xa0% (шул иҫәптән машиналар эшләүҙәxa0— 2,7xa0%, химия сәнәғәтендәxa0— 1,7xa0%, ауыл хужалығында һәм урман хужалығындаxa0— 4,1xa0%), хеҙмәтләндереү өлкәһендәxa0— 70,1xa0% (шул иҫәптән сауҙалаxa0— 16,4xa0%, банк һәм страховкалауҙаxa0— 5,5xa0%, ҡунаҡхана-ресторан бизнесындаxa0— 6,0xa0%). Ике донъя һуғышы осоронда нейтралитет сәйәсәте Швейцария иҡтисадына бөлгөнлөккә төшмәҫкә мөмкинлек бирә.